Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvallat, Ranska ja Iso-Britannia iskivät suunnitellusti 105 ohjuksella -
kahdeksaan presidentti Assadin hallinnon kohteeseen Syyriassa.
Israelin pääministeri Netanjahu antoi tukensa lännen iskuille.
Hän sanoi, että kansainvälisesti tulee viestittää nollatoleranssia -
epätavanomaisten aseiden käytölle.
Israelin puolustusvoimat kertoo tuhonneensa pitkän tunnelin, -
joka ulottui Gazasta Israelin puolelle.
Yhdysvallat, Ranska ja Iso-Britannia iskivät 105 risteilyohjuksella -
kahdeksaan presidentti Assadin hallinnon kohteeseen Syyriassa.
Kohteena oli laitoksia, jotka tiedusteluviranomaisten mukaan -
olivat tärkeitä kemiallisten aseiden valmiuden kannalta.
USA:n puolustusministeriö sanoi, että iskut lauantain vastaisena yönä -
vahingoittivat vakavasti Syyrian kemiallisten aseiden valmiuksia, -
vaikka aseita vielä varmasti jäi.
Yhdysvaltojen presidentti Trump lausui televisiopuheessa, -
että maa on valmis jatkamaan, kunnes Syyria lopettaa kaasuaseiden käytön.
Yhdysvaltojen, Britannian ja Ranskan yhteisvastauksessa näihin julmuuksiin-
yhdistyvät maidemme mahdin kaikki keinot -
sotilaallisesti, taloudellisesti ja diplomaattisesti.
Olemme valmiit jatkamaan, kunnes Syyrian hallinto -
lakkaa käyttämästä kiellettyjä kemiallisia aseita.
Trump sanoi myös, että lännen oli pakko toimia, -
koska Venäjä epäonnistui kemiallisten aseiden tuhoamisessa Syyriassa.
Vuonna 2013 presidentti Putin ja hallinto lupasivat maailmalle -
takaavansa, että Syyria luovuttaa kemialliset aseensa.
Assadin isku ja lännen vastaus ovat suoraa seurausta siitä, -
että Venäjä epäonnistui lupauksensa pitämisessä.
Venäjän täytyy päättää, jatkaako se tällä synkällä tiellä vai liittyykö se -
sivistyneiden maiden rintamaan vakauden ja rauhan puolesta.
USA, Iso-Britannia ja Ranska sanoivat omistavansa todisteita -
Assadin hallinnon osallisuudesta epäiltyyn kaasuiskuun 7.4., -
mikä laukaisi lännen vastatoimet.
Venäjän ulkoministeri Lavrov tuomitsi todisteet: -
niillä länsi pyrkii oikeuttamaan iskut.
Nämä tuodaan esiin nyt, jotta iskut saadaan oikeutettua.
Heillä ei ole muuta kuin sosiaalinen media ja video, -
joka on asiantuntijoiden silmissä naurettava.
Venäjä kutsui YK:n turvaneuvoston koolle hätäkokoukseen ja yritti saada -
turvaneuvoston tuomitsemaan USA:n, Iso-Britannian ja Ranskan iskut -
kutsuen niitä räikeäksi aggressioksi.
Venäjän ehdotusta ei hyväksytty. Vain Kiina ja Bolivia tukivat sitä.
Sen sijaan USA, Iso-Britannia ja Ranska pääsivät ääneen -
puolustamaan vastatoimiaan.
Kemiallisten aseiden käyttö ja käytön tukeminen -
eivät ole YK:n peruskirjan periaatteiden mukaisia.
Iso-Britannian mielestä ei voi olla laitonta -
estää voimakeinoin viattomien ihmisten tappaminen joukoittain.
Herra puheenjohtaja, sanon tämän.
Ohjusisku oli tarpeellinen vastaus kemialliseen joukkotuhoon Syyriassa.
Se on oikeuden ja poliittisen strategiamme mukainen vastaus, -
joka tähtää Syyrian tragedian lopettamiseen.
Israelin puolustusviranomaiset arvioivat, -
että isku vahingoitti Assadin hallinnon kaasuasevalmiutta vain vähän -
ja että Syyrian armeijalla oli kyllin aikaa varautua lännen iskuihin.
Viranomaiset uskovat myös, että Syyrian ilmapuolustusjärjestelmä -
torjui ison määrän ohjuksia, kuten Venäjän armeija ilmoitti.
Kabinetin viikkopuheessaan Israelin pääministeri Netanjahu -
antoi kuitenkin tukensa lännen iskuille.
Hän sanoi, että on tärkeää viestittää nollatoleranssia tällaisille aseille.
Israel tukee Trumpin päätöstä vastata Syyrian kemiallisten aseiden käyttöön.
Israel kiittää brittipääministeri Mayta ja Ranskan presidentti Macronia.
Juttelin eilisiltana Britannian pääministeri Mayn kanssa.
Sanoin, että kansainvälisesti iskuilla välitettiin tärkeä viesti: -
epätavanomaisten aseiden käytölle on nollatoleranssi.
Lisäsin, että sama linja tulee olla terroristivaltioihin ja -ryhmiin, -
jotka havittelevat ydinasetta.
Netanjahu toi esiin Israelin kannan, että Assadin hallintoa tukeva Iran -
epävakauttaa Lähi-itää enemmän kuin mikään muu taho.
Toin esiin, että Iran yrittää horjuttaa Lähi-itää enemmän kuin kukaan muu.
Assadin täytyy ymmärtää, että jos hän sallii Iranin ja sen välikäsien -
rantautua Syyriaan, vaarassa ovat Syyria ja koko Lähi-idän vakaus.
Israelin turvallisuusviranomaiset ovat seuranneet Iranin toimia.
Tiedusteluviranomaiset selvittävät, aikooko Iran kostaa -
T-4-lentotukikohtaan tehdyn iskun, josta on syytetty Israelia.
Israel uskoo, että Iran kostaa mutta ei vielä tiedä, milloin ja miten.
Isku oli kolaus Iranin pyrkimyksille perustaa lentotukikohta Syyriaan.
Se sai Iranin, Syyrian ja Hizbollahin uhkaamaan rajulla kostolla, -
jolla olisi kova hinta juutalaisvaltiolle.
Tahdon sanoa tämän israelilaisille.
Heidän on syytä tietää tämä.
Olen kirjoittanut ja valinnut sanani huolellisesti.
Israel teki todella tyhmästi.
Se asetti itsensä suoraan taisteluun -
Iranin islamilaisen tasavallan kanssa.
Korkea-arvoinen turvallisuus- viranomainen sanoi TV7:lle, -
että Israel pelottaa Irania ja sen liittolaisia -
enemmän kuin yleisesti tiedetäänkään.
Israelin puolustusjohto varoitti aiemmin, -
että Iranin kostoisku merkitsisi presidentti Assadin vallan loppua.
Tiedustelulähde sanoi, että viesti meni perille Teheranissa, -
etenkin kun Netanjahu ja puolustus- ministeri Lieberman vahvistivat vielä, -
että Israel estää Irania saamasta sotilaallista jalansijaa Syyriassa.
Iranilaiset pohtivatkin nyt kostotapaa, -
ettei Israel toteuttaisi uhkaustaan.
Israelin puolustusvoimat ilmoitti tuhonneensa viikonloppuna -
pitkän ja etevästi rakennetun tunnelin, joka ulottui Israelin alueelle.
Tunneli suuntautui Pohjois-Gazasta Jabalian alueelta länteen -
kohti Kfar Azan kibbutsia Etelä-Israelissa.
Tunnelin sanottiin olleen käyttövalmis.
Israelin puolustusministeri Lieberman kirjoitti Twitterissä: -
"Tiedustelu- ja operaatiosaavutus: Israel tuhosi jälleen terroritunnelin, -
jonka kaivamiseen on käytetty miljoonia dollareita.
Tämä raha haudattiin hiekkaan, -
sen sijaan että sillä olisi helpotettu Gazan asukkaiden ahdinkoa.
Gazan asukkaiden tulisi tajuta, että Hamas tuhlaa heidän rahojaan -
tunneleihin, jotka eivät johda mihinkään.
Israel etsii ja tuhoaa jatkossakin päättäväisesti hyökkäystunnelit, -
joilla islamistiryhmät yrittävät vahingoittaa juutalaisvaltiota."
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan ja viikon jatkoa! Huomiseen.
Suomennos: Marianne Tenetz